Aprobat de Senatul UCP, prin decizia nr. \_\_\_/\_\_\_\_\_\_.

**Metodologie specifică de admitere la studiile universitare de licență pentru anul universitar 2024-2025**

**Program de licență: Pedagogia Învățământului Primar și Preșcolar**

Prezenta metodologie completează Regulamentul de admitere la studiile universitare de licență al Universității Creștine Partium pentru anul universitar 2024-2025 cu elemente specifice programului de licență **Pedagogia Învățământului Primar și Preșcolar.**

1. **Descrierea programului**

Domeniul de studii de licență: Științele ale educației

Programul de studii de licență: **Pedagogia Învățământului Primar și Preșcolar**

Calificarea absolventului /titlul acordat: Pedagogia Învățământului Primar și Preșcolar / Licențiat în științele ale educației

Număr de credite (ECTS): 180

Forma de învățământ: IF

Limba de predare: maghiară

1. **Descrierea examenului de admitere**
	1. Admiterea candidaților se realizează în două etape, prima etapă constând într-o probă eliminatorie, un interviu privind competențele și aptitudinile de comunicare și etapa a doua, pe baza analizei dosarului de concurs, respectiv a rezultatelor obținute la examenul de bacalaureat.
	2. **Proba eliminatorie: interviu privind competenţele şi aptitudinile de comunicare**

Interviul nu este obligatoriu pentru absolvenţii unui liceu pedagogic cu specializarea: învăţători/educatori, care au dat probe de aptitudini speciale (educaţie fizică, desen, muzică, competenţe de comunicare) la admiterea în liceu. Diploma lor de bacalaureat obţinută în urma absolvirii liceului pedagogic face dovada acestui lucru. Secretariatul verifică la înscrierea candidatului tipul diplomei prezentat în dosar.

**Condiţii de participare la interviul privind competenţe şi aptitudini de comunicare**

* Prezenţa candidatului în persoană este obligatorie în vederea admiterii, proba eliminatoare se desfășoară în prezența, și în același loc și în același moment, a comisiei și a candidatului
* Comisia de admitere se va compune din 3 (trei) membri, profesori ce predau la specializarea Pedagogia învăţământului primar şi preşcolar.

**Modul de desfăşurare al interviului**:

* Candidatul se prezintă în faţa comisiei, vorbind despre motivaţia opţiunii pentru cariera didactică
* Urmează lectura la prima vedere a unui text în limba maghiară (care poate fi fragment dintr-un basm, descrierea unui joc etc.)
* Îşi exprimă opiniile legate de textul citit , răspunde la întrebările comisiei
* Candidatul apreciază în limba română nivelul său de cunoaștere a limbii române, frecvența utilizării acesteia
* În cazul în care candidatul nu are bacalaureatul din limba română şi nici certificate de competenţă lingvistică ce atestă cunoaşterea limbii române, o parte a discuţiilor se va desfășura în limba română
* Pe parcursul interviului se vor urmări: aptitudinile de comunicare, dicţia, articularea sunetelor, pronunţia, exprimarea, capacitatea de relaţionare, empatia precum şi atitudinea legată de profesia aleasă
* Rezultatele (admis/respins) se vor afişa în ziua interviului.
	1. **Analiza dosarului**: această probă de admitere nu presupune prezența fizică sau online a candidaților.
1. **Stabilirea mediei de admitere**

Media generală de admitere se calculează cu două zecimale, fără rotunjire, după următoarea formulă:

MA = 0,5 x M1 + 0,5 x M2

unde:

MA = media generală de admitere

M1 = media generală de bacalaureat

M2 = nota obţinută la bacalaureat la proba scrisă la limba si literatura maghiară  (dacă nu are notă la această probă, se ia în considerare nota de la examenul scris la proba scrisă la limba si literatura română)

1. **Criterii de departajare pentru ultimul loc (cu sau fără plată) a candidaților care au aceeași medie de admitere.**

Dacă pe ultimul loc, cu sau fără taxă, doi sau mai mulți candidați au aceeași medie generală de admitere (MA), se vor utiliza următoarele criterii de departajare, în ordine:

1. Nota M1
2. Nota M2
3. Media aritmetică a celor patru ani de liceu.
4. **Condiţiile de admitere la locuri fără taxă a candidaţilor care au obţinut premii la concursuri şcolare naţionale sau internaţionale**
	1. Dintre concursurile școlare naționale sau internaționale se va lua în considerare Olimpiadele școlare la următoarele materii: Pedagogie, Psihologie, Limba și literatura maghiară, Limba și literatura română.
	2. Candidații care posedă diplomă de bacalaureat, și la concursul menționat la punctul (1) au obținut locurile I-III pot solicita admiterea pe locuri fără taxă, indiferent de media generală de admitere.
5. **Condiții de admitere**

La examenul de admitere în programul de studiu **Pedagogia Învățământului Primar și Preșcolar**, candidații trebuie să posede:

* 1. Diplomă de bacalaureat (sau echivalentă) indiferent de anul obţinerii acesteia, inclusiv studenții care doresc să urmeze simultan o a doua specializare;
	2. Diplomă de bacalaureat şi de licenţă sau echivalentă, dacă doresc să urmeze o a doua specializare;
	3. **Candidatul trebuie să dovedească cunoaşterea limbii române**: prin nota obţinută la bacalaureat la proba scrisă la limba si literatura română sau cu certificat de competenţe lingvistice sau pe parcursul interviului.
	4. Alte condiții: -